“Skiet Zuma” – EFF ledeJulius Malema, die leier van die EFF. Foto: Werner Beukes / SAPA Lede van die Economic Freedom Fighters (EFF) het Maandag by die Onafhanklike Verkiesingskommissie (OVK) se hoofkantoor in Centurion saamgedrom om die party se registrasiedokumente te ontvang. Die lede, met hul bekende rooi barette en T-hemde, het in die parkeerterrein van die gebou saamgedrom, gedans en gesing. Hulle het gesing: “Sibatshelile uJuju uyeza…” [Ons het vir hulle gesê ons leier Julius Malema gaan kom]. Sommige ondersteuners het selfs geskreeu, “Dubula Zuma” [skiet president Jacob Zuma]. – SAPA